

**SENATUL ROMÂNIEI**

***Comisia pentru buget, finanţe*, *activitate bancară şi piaţă de capital***

**SINTEZA LUCRĂRILOR**

**din data de 14 aprilie 2025**

Comisia pentru buget, finanțe, activitate bancară și piață de capital și-a desfășurat ședința în data de 14.04.2025, ora 13:15, cu participare fizică și online.

La ședință au fost prezenți 14 senatori din totalul de 17, conform fișei de prezență anexate.

Dl. sen. Veștea Mihail a participat online. Dl. sen. Zamfir Daniel- Cătălin a fost înlocuit de dl. sen. Stroe Felix. Au absentat domnii senatori Pintea Paul-Ciprian, Jianu Florin Nicolae si dl. sen. Antal István Loránt.

Având în vedere că dl. sen. Pintea Paul-Ciprian, secretarul Comisiei a fost absent, s-a hotărât ca secretarul ședinței să fie dna. sen. Dobra Elena-Adelina.

Din partea Guvernului, la ședință au participat fizic dl. Alin-Marius Andrieș, secretar de stat în cadrul Ministerului Finanțelor și dna. Diana Baciuna, secretar de stat în cadrul Ministerului Culturii, online.

Ședința a fost condusă de președintele comisiei, dna. senator Horga Maria-Gabriela.

A fost supusă la vot ordinea de zi: unanimitate „pentru”.

Ordinea de zi a ședinței a inclus următoarele:

1. **L83/2025 - Raport comun cu Comisia pentru energie, infrastructură energetică şi resurse minerale și Comisia economică, industrii, servicii, antreprenoriat și turism**

*Proiect de lege pentru aprobarea Ordonanţei de urgenţã a Guvernului nr.19/2025 privind modificarea și completarea unor acte normative*

S-a constatat absența reprezentanților Ministerului Energiei.

La dezbaterea acestui proiect de lege a participat dl. Alin Andrieș, secretar de stat în cadrul Ministerului Finanțelor.

A fost supus la vot un raport de admitere: 3 voturi „abținere” și 11 voturi „pentru”.

Rezultatul votului va fi transmis Comisiei pentru energie, infrastructură energetică şi resurse minerale și Comisiei economice, industrii, servicii, antreprenoriat și turism pentr a fi avut în vedere la întocmirea raportului comun.

1. **L84/2025**

*Proiect de lege pentru aprobarea Ordonanţei de urgenţã a Guvernului nr.20/2025 privind instituirea unei scheme de ajutor de stat privind exceptarea unor categorii de consumatori finali de la aplicarea Legii nr.220/2008 pentru stabilirea sistemului de promovare a producerii energiei din surse regenerabile de energie*

S-a constatat absența reprezentanților Ministerului Energiei.

La dezbaterea acestui proiect de lege a participat dl. Alin Andrieș, secretar de stat în cadrul Ministerului Finanțelor.

A fost supus la vot un aviz favorabil: 3 voturi „abținere” și 11 voturi „pentru”.

*Rezultat:* Aviz favorabil – majoritate

1. **L87/2025**

*Propunere legislativă pentru instituirea zilei de 15 august ca Ziua Maramureșului*

La dezbaterea acestei propuneri legislative a participat online dna. Baciuna Diana, secretar de stat în cadrul Ministerului Culturii.

A fost supus la vot un aviz favorabil: 2 voturi „abținere” și 12 voturi „pentru”.

*Rezultat****:*** Aviz favorabil – majoritate

1. **COM(2025)80 final** (Protocolul nr. 2)

*Propunere de DIRECTIVĂ A PARLAMENTULUI EUROPEAN ȘI A CONSILIULUI de modificare a Directivelor (UE) 2022/2464 și (UE) 2024/1760 în ceea ce privește datele de la care statele membre trebuie să aplice anumite cerințe de raportare și de diligență necesară în materie de durabilitate a întreprinderilor*

Domnul Alin Andrieș, secretar de stat, a prezentat prevederile Comunicării și punctul de vedere al Ministerului Finanțelor.

A fost supusă la vot adoptarea unui proces-verbal: 11 voturi „pentru” și 3 voturi „abținere”

Rezultat: *Proces-verbal – majoritate „pentru”.*

1. **COM(2025)100 final** (Protocolul nr. 2)

*Propunere de REGULAMENT AL PARLAMENTULUI EUROPEAN ȘI AL CONSILIULUI privind statisticile nefinanciare referitoare la bunurile imobile comerciale*

Domnul Alin Andrieș, secretar de stat, a prezentat prevederile Comunicării și punctul de vedere al Ministerului Finanțelor.

A fost supusă la vot adoptarea unui proces-verbal: 13 voturi „pentru” și 1 vot „abținere”

Rezultat: *Proces-verbal – majoritate „pentru”.*

**Petiții**

1. XXII/194/08.04.2025 – ASF – răspuns la solicitarea punctului de vedere/documentelor justificative cu privire la aspectele sesizate de avertizorii în interes public

Membrii comisiei au luat la cunoștință raspunsul ASF

1. XXII/196/10.04.2025 – Covaliuc Robert – ref întârziere plată FGA

Membrii comisiei au hotărât transmiterea petiției către FGA și spre informare către ASF

**Diverse**

1. Modificarea Regulamentului Comisiei pentru buget, finanțe, activitate bancară și piață de capital, ca urmare a adoptării *Hotărârii Senatului nr. 25 din 31.03.2025 privind modificarea și completarea Regulamentului Senatului*

Prezență senatori:

|  |  |  |  |
| --- | --- | --- | --- |
| Nr. crt. | Nume și prenume | Grupul parlamentar | Prezență |
| 1 | HORGA Maria-GabrielaPreședinte | PNL | Prezentă |
| 2 | DOGARIU EugenVicepreședinte | PSD | Prezent |
| 3 | PINTEA Paul-CiprianSecretar | POT | Absent |
| 4 | CIUPERCEANU Ionuț - Ciprian | PSD | Prezent |
| 5 | COȘA Silviu-Iulian | PNL | Prezent |
| 6 | COTEȚ Mihai | PNL | Prezent  |
| 7 | DOBRA Elena- Adelina | USR | Prezentă |
| 8 | JIANU Florin- Nicolae | PSD | Absent |
| 9 | MIHAI Daniela | PSD | Prezentă |
| 10 | NEGOI Eugen-Remus | USR | Prezent |
| 11 | PEIU Petrișor- Gabriel  | AUR | Prezent  |
| 12 | PETREA Dorin- Silviu | S.O.S. RO | Prezent |
| 13 | [POTECĂ](https://www.politoscop.ro/citu-florin-vasile/) Vasilică | AUR | Prezent |
| 14 | STELEA Niculina | AUR | Prezentă |
| 15 | ANTAL István-Loránt | UDMR | Absent |
| 16 | VEȘTEA Mihail | PNL | Prezent online |
| 17 | ZAMFIR Daniel- Cătălin | PSD | Înlocuit de dl. sen. Stroe Felix |

Prezență invitați:

|  |  |  |
| --- | --- | --- |
| Instituția | Numele | Prezența |
| Ministerul Finanțelor | Alin Andrieș, secretar de stat | Prezent |
| Ministerul Culturii | Diana Baciuna, secretar de stat | Online |

|  |  |
| --- | --- |
| **PREȘEDINTE** | **SECRETAR** |
| **Senator Maria-Gabriela HORGA** | **Senator Paul-Ciprian PINTEA** |

Întocmit: Cons. Bogdan Grozea